Sweetie Nanie

Sweetie Nanie ialah siri drama romantik Malaysia 2016 arahan Mohd Fazli "Pali" Yahya, dibintangi oleh Nadia Brian dan Aidit Noh.Drama Sweetie Nanie (TV3) My Infotaip (18 September 2016). Dicapai pada 18 September 2016. Siri ini memulakan tayangan perdana di Slot Lestary TV3 bermula 30 September 2016 hingga 28 Oktober 2016 menggantikan Mariam Alisa.

Siri ini boleh didapati melalui penstriman dalam talian di saluran YouTube rasmi TV3.

 Sinopsis 
Mengisahkan seorang gadis yang bernama Nanie Nadira (Nadia Brian) pernah melahirkan seorang anak luar nikah setelah dirogol ketika berusia 16 tahun. Oleh kerana Nanie Nadira masih bersekolah dan tidak berpendapatan, Nanie Nadira menyerahkan anaknya itu kepada kakaknya, Nora. Namun, apabila bayi itu telah diculik di sebuah klinik, Nora pula meninggal tidak lama kemudian kerana kemurungan. Peristiwa tragis ini sekali lagi menghimpit kehidupan Nanie Nadira kerana Nora telah mengamanahkan Nanie Nadira untuk mencari anaknya kembali dan menjalani tanggungjawabnya sebagai ibu kandung bayi itu.

Selain dugaan yang sudah membebani benak fikiran Nanie Nadira itu, Nanie Nadira juga sedang bergelut dengan masalah kewangan setelah kematian kakaknya. Hal ini kerana, Nanie Nadira masih menuntut pelajaran di sebuah kolej tempatan dalam jurusan Juruukur Bahan. Tambahan pula, selama ini Nanie Nadira tinggal bersama kakaknya dan yuran pengajiannya juga ditanggung sepenuhnya oleh Nora.

Dalam kerunsingan Nanie Nadira untuk melangsaikan sewa rumahnya yang sudah sekian lama tertunggak, Nanie Nadira bertemu dengan Zafri (Aidit Noh) di sebuah kafe secara tidak sengaja. Ketika itu, Zafri sedang melarikan diri daripada orang suruhan sepupunya, Baizura (Julia Farhana). Zafri merupakan seorang ketua pegawai eksekutif sebuah syarikat pemaju yang sentiasa dikongkong oleh sepupunya merangkap penasihatnya, Baizura kerana Zafri masih terlalu muda untuk mengendalikan syarikat keluarganya itu.

Setelah Nanie Nadira dan Zafri bertemu, mereka menjadi semakin rapat, dan ini membuatkan Baizura rasa tidak senang hati. Kerana terlalu mengikut hatinya yang busuk, Baizura bertekad untuk memisahkan Zafri daripada Nanie Nadira dengan menyelidik sejarah hitam Nanie Nadira. Dugaan demi dugaan dihadapi Nanie Nadira, sejarah Nanie Nadira yang pernah melahirkan anak luar nikah itu akhirnya diketahui Zafri dan kebahagiaan sementara Nanie Nadira musnah.

Dapatkah Nanie Nadira bertemu dengan anaknya kembali? Adakah Zafri akan menjauhkan diri daripada Nanie Nadira selamanya?

 Pelakon 

Pelakon utama
 Aidit Noh sebagai Zafri Khalis
 Nadia Brian sebagai Nanie NadiraBudiey (11 September 2016). Nadia Brian percaya pada cinta pandang pertama dalam Sweetie Nanie Sensasi Selebriti. Dicapai pada 21 September 2016.

Pelakon pembantu
 Nazeera Sardi sebagai Kak Ja
 Syafnida Shuhaimi sebagai Fida
 Julia Farhana Marin sebagai Baizura
 Faiz Hak sebagai Shah
 Ilya Buang sebagai Nazeem
 Rohaya Samat sebagai Mariam
 Rahhim Omar sebagai Datuk Zafri
 Afzan A. Rahman sebagai Dr Zahari
 Feiyna Tajudin sebagai Puan Mila
 Nu'man sebagai Tuan Imran
 Nafiz Muaz sebagai RadhiSyafil Syazwan Jefri (12 April 2016). Tak sabar pengalaman pertama Harian Metro. Dicapai pada 21 September 2016.
 Ikhwan Ibrahim sebagai Joey
 Syawal Osman sebagai Farell
 Fana Azizan sebagai Syada
 Ieka Zulkifli sebagai Bira

Pelakon kanak-kanak
 Duerra Mitilda sebagai Manis
 Indah Emeerlda sebagai Tara

Penerbitan
Menurut Pali Yahya, keistimewaan Sweetie Nanie kerana dibarisi pelakon baru dan jalan ceritanya mudah diterima setiap lapisan masyarakat. "Ketika mengarahkan drama ini ada beberapa cabaran terpaksa saya hadapi terutama pembentukan watak setiap pelakon. Namun dari segi pembikinan atau teknikalnya, kru produksi tidak menghadapi sebarang masalah kerana kebanyakan mereka ada pengalaman. Saya berharap drama ini dapat diterima semua penonton dan dijadikan teladan kerana banyak mesej dan pengajaran,".Nor Akmar Samudin (14 September 2016). Malang mangsa perkosa  Harian Metro. Dicapai pada 21 September 2016.

Runut bunyi
 "Hello Dunia" - Natasha Sass
 "Selalu Denganmu" - Cherpen Band
 "Oh No" - Tasha Manshahar ft. Viral
 "Sakit" - iamNEETA

Rujukan

Kategori:Drama Melayu 2016
Kategori:Rancangan TV3